### NN 152/2023 (19.12.2023.), Odluka o gradskim porezima Grada Otočca

Grad Otočac

2232

Na temelju članka 20. stavka 1. i članka 42. Zakona o lokalnim porezima (»Narodne novine« broj 115/16, 101/17, 114/22 i 114/23) i članka 34. Statuta Grada Otočca (»Službeni vjesnik Grada Otočca« broj 9/21), Gradsko vijeće Grada Otočca, na 14. sjednici održanoj 13. prosinca 2023. godine, donosi

ODLUKU

O GRADSKIM POREZIMA GRADA OTOČCA

I. OPĆA ODREDBA

Članak 1.

Ovom se Odlukom utvrđuju vrste poreza, te stopa i visina poreza koji pripadaju Gradu Otočcu (u daljnjem tekstu: Grad).

II. VRSTE POREZA

Članak 2.

Gradu pripadaju sljedeći porezi:

1. porez na potrošnju

2. porez na kuće za odmor

3. porez na korištenje javnih površina.

Članak 3.

1. Porez na potrošnju

Porez na potrošnju se plaća se po stopi od 1 %.

2. Porez na kuće za odmor

Članak 4.

Porez na kuće za odmor plaća se se godišnje u iznosu od 1,35 EUR po jednom četvornom metru korisne površine kuće za odmor na cijelom području Grada.

3. Porez na korištenje javnih površina

Članak 5.

Pod javnim površinama u smislu ove Odluke, podrazumijevaju se površine u općoj uporabi prema zemljišno-knjižnoj evidenciji kojima po posebnim propisima upravlja Grad (ulice, trgovi, igrališta, parkovi, zelene površine i sl.).

Članak 6.

Za korištenje javnih površina plaća se porez na svaki četvorni metar površine koja se koristi. Porez iz stavka 1. ovog članka obračunava se u dnevnom iznosu:

1. za izgradnju i popravak zgrade i drugih objekata

– u odobrenom roku – 0,10 EUR

– izvan odobrenog roka – 0,30 EUR

2. za zabavne putujuće radnje, sezonske ili druge prigodne radnje – 0,20 EUR

3. za prodaju tiska, duhanskih proizvoda u kioscima i na napravama, kao i lutrija – 0,15 EUR

4. za zauzimanje terasa i drugih otvorenih prostora:

– za ugostiteljsku djelatnost:

– otvorene terase – 0,15 EUR

– zatvorene terase – 0,20 EUR

– za trgovačku djelatnost – 0,20 EUR

– za ostale djelatnosti – 0,10 EUR

5. za ostale druge namjene – 0,15 EUR.

III. NADLEŽNOST I PRIMJENA PROPISA

Članak 7.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 1., 2. i 3. ove Odluke obavljat će Nadležno upravno tijelo Grada Otočca

IV. PRIJELAZNE I ZAVRŠNE ODREDBE

Članak 8.

Stupanjem na snagu ove Odluke stavlja se izvan snage Odluka o gradskim porezima i prirezu poreza na dohodak Grada Otočca (»Narodne novine« broj 138/2021) i (»Službeni vjesnik Grada Otočca« broj 9/21).

Članak 9.

Postupci u svezi s utvrđivanjem i naplatom poreza na tvrtku ili naziv započeti do dana stupanja na snagu ove Odluke, dovršit će se prema odredbama Odluke o gradskim porezima i prirezu porezu na dohodak Grada Otočca (»Službeni vjesnik Grada Otočca broj 5/01., 1/03., 2/12.). Postupci u svezi s utvrđivanjem i naplatom prireza poreza na dohodak, poreza na potrošnju, poreza na kuće za odmor i poreza na korištenje javnih površina započeti do dana stupanja na snagu ove Odluke, dovršit će se prema odredbama Odluke o gradskim porezima i prirezu porezu na dohodak Grada Otočca (»Narodne novine« broj 138/2021 i »Službeni vjesnik Grada Otočca« 9/21).

Članak 10.

Ova Odluka objavit će u »Narodnim novinama« i »Službenom vjesniku Grada Otočca«, a stupa na snagu 1. siječnja 2024. godine.

Klasa: 410-01/23-01/07
 Urbroj: 2125/2-01-23-2
 Otočac, 13. prodsinca 2023.

GRADSKO VIJEĆE GRADA OTOČCA

Predsjednik
 Tino Ostović, mag. eur. pos. stud., v. r.